Maiks Kīnans

Maikls Edvards Kīnans (: dzimis  Boumanvilā, Ontārio, Kanādā) ir bijušais kanādiešu hokejists un hokeja treneris. No 2022. gada līdz 2024. gadam bija Itālijas hokeja izlases galvenais treneris.

 Trenera karjera 
Kopā ar Ņujorkas "Rangers" (kā kluba galvenais treneris) 1993.—1994. gada sezonā izcīnīja Stenlija kausu, šī bija viņa vienīgā sezona šī kluba galvenā trenera amatā.

Kopš 1984.—1985. gada NHL sezonas ir vadījis vairākus klubus, kā arī bijis ģenerālmenedžeris. Sācis trenera darbu Filadelfijas "Flyers" klubā, ar ko visās četrās sezonās sasniedza izslēgšanas spēles. Šāda statistika viņam izdevās arī ar Čikāgas "Blackhawks". Vēlāk trenējis Ņujorkas "Rangers" (1994. gadā izcīnīts Stenlija kauss), Sentluisas "Blues", Vankūveras "Canucks", Bostonas "Bruins", Floridas "Panthers" un Kalgari "Flames". 1985. gadā tika atzīts par sezonas labāko NHL treneri.

2013.—14. gada sezonā Kīnans uzņēmās Kontinentālās hokeja līgas kluba Magņitogorskas "Metallurg" galvenā trenera pienākumus, jau pirmajā sezonā komandu aizvedot līdz Gagarina kausa titulam. Komandu vadīja līdz 2015. gada rudenim, kad sezonas ievadā tika atlaists.

 Spēlētāja karjera 
Spēlējis Sentlorensas un Toronto universitāšu hokeja komandās, kā arī Roanoke-Valley Rebels un Whitby Warriors.

 Ārējās saites 

 Eliteprospects profils (kā trenerim) 

Kategorija:1949. gadā dzimušie
Kategorija:Kanādas hokeja treneri
Kategorija:Filadelfijas "Flyers" treneri
Kategorija:Čikāgas "Blackhawks" treneri
Kategorija:Ņujorkas "Rangers" treneri
Kategorija:Sentluisas "Blues" treneri
Kategorija:Vankūveras "Canucks" treneri
Kategorija:Bostonas "Bruins" treneri
Kategorija:Floridas "Panthers" treneri
Kategorija:Kalgari "Flames" treneri
Kategorija:Magņitogorskas "Metallurg" treneri
Kategorija:Kanādas hokeja izlases treneri
Kategorija:Ontārio dzimušie